Document ID: 32010R0566

ΚΑΝΟΝΙΣΜΌΣ (EE) αριθ. 566/2010 ΤΟΥ ΣΥΜΒΟΥΛΊΟΥ
της 29ης Ιουνίου 2010
σχετικά με την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά, γεωργικά και αλιευτικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης, και ιδίως το άρθρο 31,
την πρόταση της Ευρωπαϊκής Επιτροπής,
Εκτιμώντας τα ακόλουθα:
(1)
Είναι προς το συμφέρον της Ένωσης να αναστείλει πλήρως τους αυτόνομους δασμούς του κοινού δασμολογίου για ορισμένα νέα προϊόντα τα οποία δεν απαριθμούνται στο παράρτημα του κανονισμού (ΕΚ) αριθ. 1255/96 (1).
(2)
Οι κωδικοί ΣΟ και TARIC 1518009910, 3907202091, 7410110010, 7410210060 και 9031908530 για τέσσερα προϊόντα τα οποία επί του παρόντος απαριθμούνται στο παράρτημα του κανονισμού (ΕΚ) αριθ. 1255/96 θα πρέπει να διαγραφούν από τον κατάλογο, διότι η Ένωση δεν έχει πλέον συμφέρον να διατηρήσει την αναστολή των αυτόνομων δασμών του κοινού δασμολογίου γι’ αυτά τα προϊόντα.
(3)
Είναι αναγκαίο να τροποποιηθεί η περιγραφή δώδεκα αναστολών στο παράρτημα του κανονισμού (ΕΚ) αριθ. 1255/96 προκειμένου να ληφθούν υπόψη οι τεχνικές εξελίξεις των προϊόντων και οι οικονομικές τάσεις της αγοράς. Οι εν λόγω αναστολές θα πρέπει να διαγραφούν από τον κατάλογο του εν λόγω παραρτήματος και να επανεισαχθούν ως νέες αναστολές με τη χρήση νέων περιγραφών. Για λόγους σαφήνειας, οι εν λόγω αναστολές θα πρέπει να επισημαίνονται με αστερίσκο στην πρώτη στήλη του παραρτήματος I και του παραρτήματος II του παρόντος κανονισμού.
(4)
Η πείρα έχει αποδείξει ότι είναι αναγκαίο να προβλέπεται ημερομηνία λήξεως των αναστολών που απαριθμούνται στον κανονισμό (ΕΚ) αριθ. 1255/96 προκειμένου να λαμβάνονται υπόψη οι τεχνολογικές και οι οικονομικές εξελίξεις. Τούτο δεν θα πρέπει να αποκλείει την πρόωρη λήξη της ισχύος ορισμένων μέτρων ή την παράτασή της και πέραν της ορισθείσας περιόδου, εφόσον δικαιολογείται από οικονομικούς λόγους, σύμφωνα με τις αρχές που καθορίζονται στην ανακοίνωση της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις (2).
(5)
Ως εκ τούτου, ο κανονισμός (ΕΚ) αριθ. 1255/96 θα πρέπει να τροποποιηθεί αναλόγως.
(6)
Δεδομένου ότι οι αναστολές που θεσπίζει ο παρών κανονισμός θα πρέπει να ενεργοποιηθούν από την 1η Ιουλίου 2010, ο παρών κανονισμός θα πρέπει να τεθεί σε εφαρμογή την ίδια ημερομηνία και να αρχίσει να ισχύει αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1255/96 τροποποιείται ως εξής:
1)
προστίθενται οι σειρές για τα προϊόντα που απαριθμούνται στο παράρτημα I του παρόντος κανονισμού,
2)
διαγράφονται οι σειρές για τα προϊόντα των οποίων οι κωδικοί ΣΟ και TARIC απαριθμούνται στο παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός εφαρμόζεται από την 1η Ιουλίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Iouνίou 2010.

Labels: 1
7
3
6
15